Alleen op 'n klip…. – Bietjie Magrietjie
Alleen op 'n klip….
Februarie 7, 2019 Februarie 9, 2019 Bietjie Magrietjie
'n Vriendin het eendag vir my gesê dat sy wens sy kan net iewers, ver weg van als op 'n klip sit in die veld sit en die kans gegun word om net te staar in die verte sonder enige planne of roetine wat opgevolg moet word…
My liefste vriendin, hierdie is vir jou vandag, maar ek sal moet reël dat dit vertaal moet word, want helaas is jy Engels en Afrikaans lees gee jou kopseer!
Ek is seker dat elkeen van ons al sulke oomblik of selfs hordes sulkes beleef het! My kosbare Moeks het vir my gesê dat as ek so vas in my kop en gedagtes voel, dat ek die naaste deur moet kies en op die vlak moet kom!
"Gaan uit in die natuur Magrietjie!"……daar waar dit majestieus ongekompliseerd is en jy niks kan doen om dit te skep of te verander nie, net God.
Jy hoef nie 'n plan te maak, 'n kursus te doen of 'n aansoek in te sit nie om alleen op 'n klip te gaan sit nie. Dis eintlik baie makliker as wat jy dink! Dis jou Godgegewe reg om vir die wêreld te sê, "Hokaai, God roep my Nóú!", want glo my, my liewe vriendin, jy dink dalk dis jy wat die idee in jou kop het om 'n breek te vat, maar helaas die drang kom van God wat dit eintlik in jou aanwakker. Hy wil jou 'n geskenk gee of Hy wil jou vra om iets vir Hom te doen, maar jy gryp jou kop vas, skree op die kinders, skop die hond en sê: "Ek het myself verloor!" Jy kan nie jouself verloor nie, God gaan dit nie toelaat nie!
Gaan sit op jou klip, God sal jou daar ontmoet en jou beloon dat jy Sy roepstem geëer het. Hy sal die dinge wat jou van die klip af weghou uitsorteer, Hy is almagtig, dis easy peasy vir Hom en Hy is mal daaroor om jou te bederf.
Psalm 73 v 28 kan jou vir jou vat vandag: " Maar wat dit my aangaan, dit is vir my goed om naby God te wees. Ek het die Here my God gekies as my toevlug! Ek sal van al U werke bly vertel!" Hallelujah AMEN!
Raai wat maat, ons genadige God is die een wat jou beloon vir jou getrouheid en gehoorsaamheid. Hy alléén sal in plek sit wat nodig is vir jou spesifiek.
Maar helaas, Hy is ook 'n jaloerse God en sal jou aanhou laat hunker na daardie klip tot jy die moeite doen om bo-op die klip te klim en met jouself totaal aan Hom oor te gee.
@ Kopiereg Magda Maas 2019. Jy mag share maar ai as jy copy en paste gaan die duiwel jou kom haal.
Gepubliseer deur Bietjie Magrietjie
Magda Maas is 'n Christelike Indie Skrywer wat op haar 50ste verjaarsdag haar hakskoentjies uitgetrek het en die Drakensberg Berge ingevaar het om te skryf nadat sy jare lank vroue in Pretoria met praatjies en gebed gehelp het. Oor die laaste paar jaar het sy vroue van vandag deur haar Facebook Grepiesblad en Blog inspireer om stof te skop in die vyand se gevreet deur hul te bemagtig om hul plek saam op die mure van Jerigo in te neem. Sy is 'n beroerte survivor met 'n storie om te vertel van haar wedergeboorte tydens hierdie gebeurtenis en hoe sy haar lewe daarna opgeteken het. Sy skryf oor dinge wat haar hart aanraak en wat sy ervaar deur die lewe om haar en natuurlik hoe ongelukkig mense aanlyn is. Sy het 'n diep vertroue in haar Hemelse Vader en spandeer baie ure in stille gebed. Sy neem haar rol en posbeskrywing as vreeslose Spreuke 31 vrou baie ernstig op. Haar passie om vroue se trane en moedeloosheid raak te sien is wat haar geinspireer het om die Bietjie Magrietjie reeks te skryf. Sy is 'n uitgespoke dogter van God, Vrede Vorstin, getroud met haar sielsmaat, ma, skoonma en ouma. Sy word omring deur 'n legioen van sterk vroue wat in haar lewe insae het. Sy is dol oor kreatiewe orde en die effektiewe besteding van tyd is vir haar uiters belangrik soos vertel in haar boek Beplan 'n Bietjie Magrietjie. Dit is haar missie om te dien in Afrikaans met 'n bietjie humor en padlangse gesprekke soos op haar Blog. Haar skrywery gaan oor lag met 'n traan, vloek sonder om vieslik te wees en bid tot jou knieë blou word en dan op te staan en jou plek in te neem.	Beskou all artikels deur Bietjie Magrietjie
Previous postIs jy bang…..
Next postDancing queen…
12 gedagtes oor "Alleen op 'n klip…."
Lucille Coetzee sê:
Februarie 13, 2019 om 9:11 nm
Dit is die beste plek op aarde!!! Los my in die veld en ek loop tot ek die plek kry waar ek die beste view het en alleen met my Skepper kan wees. Foon af en tyd bestaan nie dan nie. Voor ek weet het 'n paar uur verloop.
Dankie vir die. Ek verlang al klaar weer.
Jeanette Prentice sê:
Februarie 9, 2019 om 6:12 vm
Februarie 8, 2019 om 4:34 vm
Hi ou Mags!! Altyd so positief en so lei jou gedagtes ons terug na ons Skepper! Dankie!!
Hannah Vos sê:
Februarie 7, 2019 om 8:30 nm
Beautiful Flabby 💜
Moments with Maggs sê:
Februarie 7, 2019 om 6:31 nm
Februarie 7, 2019 om 7:16 nm
Ek het dit ook gesê, it will happen. But for now, those closes to me if we sit in silence and be comfortable then thats a friend in true
Februarie 7, 2019 om 5:36 nm
Absolutely maar moenie vergeet om PRESIES te vra wat jy in jou hart het nie. You have not because ypu ask not is my ondervinding.
Februarie 7, 2019 om 5:45 nm
Dankie my mooiste ooiste mater dit is so beautiful en ek het niemand gevra om vir my te vertaal nie!!